ddrg/super_eurlex huggingface dataset:
LV Eiropas Savienības Oficiālais Vēstnesis C 183/9

Paziņojums Abu Nidal Organisation“ANO” – (pazīstama arī kā “Fatah Revolutionary Council”, “Arab Revolutionary Brigades”, “Black September” un “Revolutionary Organisation of Socialist Muslims”), kas iekļauta sarakstā, kurš minēts 2. panta 3. punktā Padomes Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un vienībām

(sk. Padomes Regulas (ES) Nr. 83/2011 (2011. gada 31. janvāris) pielikumu)

2011/C 183/02

Grupai Abu Nidal Organisation“ANO” – (pazīstama arī kā “Fatah Revolutionary Council”, “Arab Revolutionary Brigades”, “Black September” un “Revolutionary Organisation of Socialist Muslims”), kas iekļauta sarakstā, kurš minēts Padomes Regulā (ES) Nr. 83/2011 (2011. gada 31. janvāris) (1), tiek sniegta šāda informācija.

Padomes Regulā (EK) Nr. 2580/2001 (2001. gada 27. decembris) (2) ir paredzēts, ka visi līdzekļi, citi finanšu aktīvi un saimnieciskie resursi, kas pieder attiecīgajai grupai, tiek iesaldēti un ka nekādi līdzekļi, citi finanšu aktīvi un saimnieciskie resursi netiek darīti tieši vai netieši pieejami šai grupai.

Padomei ir sniegta jauna informācija, kas attiecas uz minētās grupas paturēšanu sarakstā. Ņemot vērā šo jauno informāciju, Padome attiecīgi ir grozījusi paskaidrojuma rakstu.

Attiecīgā grupa var iesniegt lūgumu, lai iegūtu atjauninātu Padomes paskaidrojuma rakstu, uz kura pamata tās nosaukums paturēts iepriekš minētajā sarakstā, nosūtot to uz šo adresi:

Eiropas Savienības Padome (Attn: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË

Šāds lūgums būtu jāiesniedz divu nedēļu laikā no šā paziņojuma publicēšanas dienas.

Attiecīgā grupa jebkurā laikā var iesniegt Padomei lūgumu, kam pievienota pamatojoša dokumentācija, pārskatīt lēmumu par tās iekļaušanu minētajā sarakstā, sūtot to uz minēto adresi. Pēc saņemšanas šos lūgumus izskatīs. Šajā sakarā attiecīgās grupas uzmanība tiek vērsta uz to, ka Padome regulāri pārskata sarakstu saskaņā ar Kopējās nostājas 2001/931/KĀDP 1. panta 6. punktu. Lai lūgumus apsvērtu nākamajā pārskatīšanā, tos vajadzētu iesniegt divu nedēļu laikā no paskaidrojuma paziņošanas dienas.

Attiecīgās grupas uzmanība tiek vērsta uz to, ka pastāv iespēja iesniegt pieteikumu attiecīgās(-o) valsts(-u) kompetentajām iestādēm, kas minētas regulas pielikumā, lai iegūtu atļauju izmantot iesaldētos līdzekļus būtisku vajadzību nodrošināšanai vai konkrētiem maksājumiem saskaņā ar minētās Regulas 5. panta 2. punktu. Atjaunināts kompetento iestāžu saraksts ir pieejams tīmeklī šajā adresē: http://ec.europa.eu/comm/external_relations/cfsp/sanctions/measures.htm

(1) OV L 28, 2.2.2011., 14. lpp.

(2) OV L 344, 28.12.2001., 70. lpp.
1.

Lai gan pēdējā desmitgadē Eiropas Savienībā kopumā ir uzlabojušies izglītības un mācību rādītāji, tomēr nav gūti pietiekami panākumi, lai izpildītu 2010. gadam apstiprinātos Eiropas kritērijus. Piecpadsmitgadīgo jauniešu iemaņas lasīšanā un matemātikā vidēji Eiropā ir pasliktinājušās. To jauniešu daļa, kuriem ir slikta lasītprasme, ir palielinājusies no 21,3 % 2000. gadā līdz 24,1 % 2006. gadā (8), savukārt attiecībā uz matemātiku šī daļa ir pieaugusi no 20,2 % līdz 24 % (9). To jauniešu daļa, kuriem ir sliktas sekmes dabaszinātnēs, 2006. gadā dalībvalstīs bija vidēji 20,2 % (10).
LV Eiropas Savienības Oficiālais Vēstnesis C 188/13

Paziņojums personām, grupām un organizācijām, kas iekļautas sarakstā, kurš minēts 2. panta 3. punktā Padomes Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām

(skat. pielikumu Padomes Regulai (ES) Nr. 610/2010)

2010/C 188/09

Šī informācija attiecas uz personām, grupām un organizācijām, kas iekļautas sarakstā Padomes Regulā (ES) Nr. 610/2010 (1).

Eiropas Savienības Padome ir konstatējusi, ka vēl joprojām ir spēkā pamatojums, saskaņā ar kuru personas, grupas un organizācijas ir iekļautas minētajā tādu personu, grupu un organizāciju sarakstā, kurām piemēro ierobežojošus pasākumus, kas paredzēti Padomes Regulā (EK) 2580/2001 (2001. gada 27. decembris) par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (2). Tādēļ Padome ir pieņēmusi lēmumu paturēt šīs personas, grupas un organizācijas šajā sarakstā.

Regulā (EK) Nr. 2580/2001 ir paredzēts, ka tiek iesaldēti visi līdzekļi, citi finanšu aktīvi un saimnieciskie resursi, kas pieder attiecīgai personai, grupai un organizācijai, un ka šādai personai, grupai vai organizācijai netiek tieši vai netieši darīti pieejami nekādi līdzekļi, citi finanšu aktīvi un saimnieciskie resursi.

Attiecīgo personu, grupu un organizāciju uzmanība tiek vērsta uz to, ka pastāv iespēja iesniegt pieteikumu attiecīgās(-o) dalībvalsts(-u) kompetentajām iestādēm, kas minētas regulas pielikumā, lai iegūtu atļauju izmantot iesaldētos līdzekļus būtisku vajadzību nodrošināšanai vai konkrētiem maksājumiem saskaņā ar minētās regulas 5. panta 2. punktu. Kompetento iestāžu atjauninātais saraksts ir pieejams tīmeklī šajā adresē:

http://ec.europa.eu/comm/external_relations/cfsp/sanctions/measures.htm

Attiecīgās personas, grupas un organizācijas var iesniegt lūgumu, lai iegūtu Padomes paskaidrojuma rakstu, uz kura pamata tās ir paturētas iepriekš minētajā sarakstā (ja paskaidrojuma raksts jau nav tām nosūtīts), nosūtot to uz šo adresi:

Eiropas Savienības Padome (Adresāts: CP 931 designations) Rue de la Loi 175 1048 Bruxelles/Brussel BELGIQUE/BELGIË

Attiecīgās personas, grupas un organizācijas jebkurā laikā var iesniegt Padomei lūgumu, kam pievienota pamatojoša dokumentācija, pārskatīt lēmumu par to iekļaušanu minētajā sarakstā, sūtot to uz minēto adresi. Šos lūgumus izskatīs pēc saņemšanas. Šajā sakarā šo personu, grupu un organizāciju uzmanība tiek vērsta uz to, ka Padome regulāri pārskata sarakstu saskaņā ar Kopējās nostājas 2001/931/KĀDP 1. panta 6. punktu. Lai lūgumus izskatītu nākamajā pārskatīšanā, tos vajadzētu iesniegt divu mēnešu laikā no šīs piezīmes publicēšanas dienas.

Attiecīgo personu, grupu un organizāciju uzmanība tiek vērsta arī uz iespēju apstrīdēt Padomes Regulu Eiropas Savienības Vispārējā tiesā saskaņā ar nosacījumiem, kas paredzēti Līguma par Eiropas Savienības darbību 263. panta 4. un 6. punktā.

(1) OV L 178, 13.7.2010., 1 lpp.

(2) OV L 344, 28.12.2001., 70. lpp.
—

par to, ka Eiropas Tiesa ir vairākkārt paziņojusi, ka sabiedrības veselība ir viena no galvenajām jomām, ko aizsargā Līguma 30. pants, un ka dalībvalstu kompetencē ir Līguma noteiktajās robežās pieņemt lēmumu par to veselības aizsardzības līmeni, ko tās vēlas nodrošināt ar valsts politikas jomu un tiesību aktu palīdzību (7),
LV Eiropas Savienības Oficiālais Vēstnesis C 179/1

Paziņojums personām, grupām un organizācijām, kas iekļautas sarakstā, kurš minēts 2. panta 3. punktā Padomes Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām

(2008/C 179/01)

Šī informācija ir paredzēta personām, grupām un organizācijām, kas iekļautas sarakstā Padomes Lēmumā 2008/584/EK (2008. gada 15. jūlijs) (1).

Eiropas Savienības Padome ir konstatējusi, ka vēl joprojām ir spēkā pamatojums, saskaņā ar kuru personas, grupas un organizācijas ir iekļautas minētajā tādu personu, grupu un organizāciju sarakstā, kurām piemēro ierobežojošus pasākumus, kas paredzēti Padomes Regulā (EK) Nr. 2580/2001 (2001. gada 27. decembris) par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (2). Tādēļ Padome ir pieņēmusi lēmumu paturēt šo personu, grupu un organizāciju vārdus šajā sarakstā.

Regulā (EK) Nr. 2580/2001 ir paredzēts, ka visi līdzekļi, citi finanšu aktīvi un saimnieciskie resursi, kas pieder attiecīgai personai, grupai un organizācijai, tiek iesaldēti un ka nekādi līdzekļi, citi finanšu aktīvi un saimnieciskie resursi tieši vai netieši netiek darīti pieejami šādai personai, grupai vai organizācijai.

Attiecīgo personu, grupu un organizāciju uzmanība tiek vērsta uz to, ka pastāv iespēja iesniegt pieteikumu attiecīgās(-o) valsts(-u) kompetentajām iestādēm, kas minētas regulas pielikumā, lai iegūtu atļauju izmantot iesaldētos līdzekļus būtisku vajadzību nodrošināšanai vai konkrētiem maksājumiem saskaņā Regulas 5. panta 2. punktu. Kompetento iestāžu atjauninātais saraksts ir pieejams tīmeklī šajā adresē:

http://ec.europa.eu/comm/external_relations/cfsp/sanctions/index.htm

Attiecīgās personas, grupas un organizācijas var iesniegt lūgumu, lai iegūtu Padomes paskaidrojuma rakstu, uz kura pamata to vārdi paturēti iepriekš minētajā sarakstā (ja vien paskaidrojuma raksts jau nav tām nosūtīts), nosūtot to uz šo adresi:

Council of the European Union (Attn: CP 931 designations) Rue de la Loi 175 B-1048 Brussels.

Attiecīgās personas, grupas un organizācijas jebkurā laikā var iesniegt Padomei lūgumu, kam pievienota pamatojoša dokumentācija, pārskatīt lēmumu par to iekļaušanu minētajā sarakstā, sūtot to uz minēto adresi. Pēc saņemšanas šos lūgumus izskatīs. Šajā sakarā šo personu, grupu un organizāciju uzmanība tiek vērsta uz to, ka Padome regulāri pārskata sarakstu saskaņā ar Kopējās nostājas 2001/931/KĀDP 1. panta 6. punktu. Lai lūgumus apsvērtu nākamajā pārskatīšanā, tos vajadzētu iesniegt divu mēnešu laikā no šās piezīmes publicēšanas dienas.

Attiecīgo personu, grupu un organizāciju uzmanība tiek vērsta arī uz iespēju apstrīdēt Padomes lēmumu Eiropas Kopienas pirmās instances tiesā saskaņā ar nosacījumiem, kas paredzēti Eiropas Kopienas dibināšanas līguma 230. panta 4. un 5. punktā.

(1) OV L 188, 16.7.2008.

(2) OV L 344, 28.12.2001., 70. lpp.
—

izmantot un turpināt attīstīt sešpadsmit no ierosinātajiem galvenajiem rādītājiem, kas izklāstīti turpmāk: a) attiecībā uz rādītājiem, ko lielā mērā var balstīt uz pastāvošiem datiem un kuru definīcija jau ir iesakņojusies, — pilnībā izmantot šādus rādītājus: — dalība pirmskolas izglītībā, — skolu pāragri pametušie, — lasītprasme, matemātika un zinātne, — vidusskolas beidzēju skaits starp jauniešiem, — augstāko izglītību ieguvušie, — pieaugušo dalība mūžizglītībā, — augstskolu studentu starpvalstu mobilitāte, — iedzīvotāju izglītības pakāpe, — un ziņot Padomei par jebkādiem būtiskiem pavērsieniem; b) attiecībā uz rādītājiem, ko lielā mērā var balstīt uz pastāvošiem datiem un kuru definīciju vēl jāprecizē, iesniegt Padomei turpmākai apsvēršanai informāciju par šādu rādītāju definēšanu: — izglītība cilvēkiem ar īpašām vajadzībām, — IKT prasmes, — ieguldījumi izglītībā un apmācībā, tostarp tās struktūra, datu avoti, izmaksas un citas attiecīgas tehniskās specifikācijas; c) attiecībā uz rādītājiem, kas vēl ir izstrādes procesā, sadarbojoties ar citām starptautiskām organizācijām; — tiekties izstrādāt rādītājus par: — civilajām zinībām, — pieaugušo prasmēm, — skolotāju un instruktoru profesionālo attīstību, — un laikus ziņot Padomei, jo īpaši par ES dalībvalstu dalību un ES datu vajadzību apmierināšanu; d) attiecībā uz rādītājiem, kas vēl ir izstrādes procesā un ko balstītu uz jauniem ES pētījumiem, — padziļināti izskatīt šādu rādītāju izstrādi: — valodu prasmes, — mācīšanās prasmes apgūšana — un laikus ziņot Padomei par rezultātiem. Pirms veikt jaunus pētījumus par rādītājiem, kas minēti c) un d) iedaļā, Komisija iesniedz attiecīgus ziņojumus Padomei apsvēršanai. Ziņojumos attiecīgā gadījumā būtu jāietver šādi aspekti: — rādītāju politiskā nozīme; — jebkāda ierosināta jauna pētījuma detalizētas tehniskās specifikācijas; — valsts mēroga datu pieejamība un nozīme; — datu salīdzināmība; — veicamā darba izstrādes grafiks; — aplēses par vajadzīgo infrastruktūru šādai izstrādei un datu vākšanai, kā arī paredzamās izmaksas, kas būs jāsedz Kopienai un iesaistītajām dalībvalstīm; — pienācīgas vadības un atbalsta struktūras, kas ļaus dalībvalstīm iesaistīties metodoloģiskajā un izstrādes darbā.
—

divi burti, kas paredzētā galamērķa dalībvalsti apzīmē šādi: BE = Beļģija CZ = Čehija DK = Dānija DE = Vācija EE = Igaunija EL = Grieķija ES = Spānija FR = Francija IE = Īrija IT = Itālija CY = Kipra LV = Latvija LT = Lietuva LU = Luksemburga HU = Ungārija MT = Malta NL = Nīderlande AT = Austrija PL = Polija PT = Portugāle SI = Slovēnija SK = Slovākija FI = Somija SE = Zviedrija GB = Apvienotā Karaliste
25.

Padome pieņēma no jauna formulētus Parlamenta grozījumus (2. un 4. apsvērums, no Parlamenta 1. un 6. grozījuma). Padomes nostājas galīgajā tekstā tika iekļauti vēl šādi elementi, ko Padome pievienoja Komisijas priekšlikumam: — apsvērums (8. apsvērums) un ar to saistītās 3. panta 2. punkta daļas attiecas uz kontroles līdzekļiem gadījumā, ja dalībvalstis ir ierobežojusi tās teritorijā iedibinātu uzņēmumu noslēgta nomas līguma ilgumu, — saskaņā ar citiem neseniem ES tiesību aktiem (10) dalībvalstīm ir jāpieņem, ka dokumenti, kas transportlīdzekļa vadītājam jāņem līdz transportlīdzeklī, tiek iesniegti elektroniskā veidā (grozītās direktīvas 6. apsvērums, 2. panta 2. punkts).
15.

Minimālais izdevumu līmenis vīzu politikai. Līdzlikumdevēji vienojās noteikt saistošu procentuālo daļu vismaz 10 % apmērā no dalībvalstu programmām, lai segtu izdevumus saistībā ar šo konkrēto mērķi. Šī saistošā procentuālā daļa neattieksies uz tematisko mehānismu. Dalībvalstīm būs atļauts atkāpties no minimālās procentuālās daļas tikai tad, ja to programmās būs iekļauts detalizēts paskaidrojums.
(8)

Nemitīgi pieaugot nodokļu maksātāju mobilitātei, pārrobežu darījumu skaitam, finanšu instrumentu internacionalizācijai un no tā izrietošajam pieaugošajam krāpšanas nodokļu jomā, izvairīšanās no nodokļu maksāšanas un agresīvas nodokļu plānošanas riskam - visas parādības, kas sniedzas krietni pāri Savienības robežām, Savienības vai dalībvalstu interesēs varētu būt Eiropas elektronisko sistēmu pielāgošana un paplašināšana, lai sadarbotos ar trešām valstīm, kas nav Programmas asociētās valstis, un starptautiskās organizācijas. Šāda pielāgošana vai paplašināšana ļautu, jo īpaši izvairīties no administratīvā sloga un izmaksām, kas rodas izstrādājot un ekspluatējot divas līdzīgas elektroniskas sistēmas informācijas apmaiņai Savienībā un starptautiskā mērogā. Tādēļ, ja to pienācīgi pamato šīs intereses, šāda pielāgošana vai paplašināšana būtu jāuzskata par tādu, kas var pretendēt uz finansējumu saskaņā ar Programmu.
33.

Biometrijas jautājumā Padomes nostāja pirmajā lasījumā ir rezultāts intensīvām sarunām ar Eiropas Parlamentu. Panāktais kompromiss saglabā Komisijas priekšlikuma būtiskos elementus, vienlaikus pievienojot dažus Eiropas Parlamenta ierosinātus aizsardzības pasākumus: — minimālais vecums, no kura ņem pirkstu nospiedumus vīzu procedūrā īstermiņa vīzu nolūkos, ir samazināts no 12 līdz sešiem gadiem; tāpat tika noteikts, ka ilgtermiņa vīzu un uzturēšanās atļauju nolūkos VIS neglabā par sešiem gadiem jaunāku bērnu pirkstu nospiedumus; uz bērnu pirkstu nospiedumu iegūšanu attiecas stingrāki aizsardzības pasākumi un ierobežojums attiecībā uz nolūkiem, kādos šādus datus var izmantot, to pieļaujot tikai situācijās, kad tas ir bērna interesēs, jo īpaši ierobežojot datu glabāšanas ilgumu; — ir noteikts, ka maksimālais vecums, līdz kuram ņem pirkstu nospiedumus īstermiņa vīzu nolūkos, ir 75 gadi, ņemot vērā pirkstu nospiedumu kvalitātes pasliktināšanos vecāka gadagājuma cilvēkiem; — par vīzu procedūras pamatnoteikumu kļūs klātienē uzņemts sejas attēls (tostarp bērniem, kas jaunāki par sešiem gadiem, lai veicinātu cīņu pret bērnu tirdzniecību). Dalībvalstis var papildus pieprasīt papīra fotogrāfiju katram pieteikumam. Papīra fotogrāfijas skenēts attēls tiks iekļauts VIS tikai izņēmuma gadījumos, kad netiek prasīts klātienē uzņemts sejas attēls (valsts vai valdības vadītāji, karaliskās ģimenes, utt.), taču to neizmantos biometriskajai salīdzināšanai. Atzīme sistēmā norādīs, vai sejas attēls tika uzņemts klātienē pieteikuma iesniegšanas brīdī; izņēmuma gadījumos sejas attēls tiks izgūts no elektroniskā mašīnlasāmā ceļošanas dokumenta (eMRTD) mikroshēmas; — tāpat kā pašlaik, attiecībā uz vīzas pieteikumiem, kas iesniegti 59 mēnešu laikā pēc iepriekšējā vīzas pieteikuma iesniegšanas, biometriskie dati tiek kopēti; — bērnu biometriskos datus var pārbaudīt dalībvalstu teritorijā; — tiesībaizsardzības iestāžu piekļuve bērnu biometriskajiem datiem tiks atļauta no 14 gadu vecuma, nevis no 18 gadu vecuma, par ko sākotnēji iestājās Eiropas Parlaments. Par šo vecumu jaunāku bērnu datiem vienmēr varēs piekļūt, lai viņus aizsargātu, kad viņi ir cietušās personas; — par 12 gadiem jaunāku bērnu dati tiks dzēsti, bērnam izceļojot no Šengenas zonas un beidzoties vīzas derīguma termiņam (lai datus varētu dzēst, tika pievienots, ka IIS automātiski nosūtīs paziņojumu VIS); — patvēruma iestādēm būs piekļuve to bērnu pirkstu nospiedumiem, kuriem nav personu apliecinošu dokumentu.
2.2.2.

Izmaksas, kas dalībvalstīm radušās, īstenojot valsts fitosanitārās programmas, un kam ir tiesības uz ES līdzfinansējumu, ir šādas: a) izmaksas par paraugu ņemšanu; b) izmaksas par vizuālām pārbaudēm; c) testu izmaksas, ar noteikumu, ka tās ir saistītas tikai ar: i) to testa komplektu, reaģentu un izlietojamo materiālu izmaksām, kas ir identificējami un īpaši izmantoti testu veikšanai; ii) testu veikšanā tieši iesaistītā personāla izmaksām neatkarīgi no tā statusa; d) pasākumu veikšanā tieši iesaistītā personāla izmaksas neatkarīgi no tā statusa, kā arī aprīkojuma nomas, izlietojamo materiālu un citu vajadzīgo materiālu, apstrādes materiālu, paraugu ņemšanas un laboratorisko testu izmaksas; e) izmaksas par pakalpojumu līgumiem ar trešām personām, lai īstenotu pasākumu daļu; f) kompensācijas izmaksas attiecīgajiem operatoriem vai īpašniekiem par augu, augu produktu un citu objektu apstrādi, iznīcināšanu un to aizvākšanu, kā arī telpu, zemes, ūdens, augsnes, augsnes substrātu, kompleksu, tehnikas un aprīkojuma tīrīšanu un dezinfekciju; g) vērtības kompensācijas izmaksas īpašniekiem par iznīcinātajiem augiem, augu produktiem vai citiem objektiem, kam piemēroti Regulas (ES) 2016/2031 17. pantā, 28. panta 1. punktā, 29. panta 1. punktā un 30. panta 1. punktā minētie pasākumi, nepārsniedzot šādu augu, augu produktu vai citu objektu tirgus vērtību, kāda tiem būtu, ja minētie pasākumi tos nebūtu skāruši; no kompensācijas summas tiek atņemta likvidācijas vērtība, ja tāda ir; un h) ārkārtējos un pienācīgi pamatotos gadījumos izmaksas, kas radušās, veicot citus vajadzīgus pasākumus, kas nav minēti a) līdz g) apakšpunktā. Šā punkta f) apakšpunktā minētās kompensācijas operatoriem un īpašniekiem ir attiecināmas tikai tad, ja pasākumi ir veikti kompetentās iestādes uzraudzībā.
14.

Vienlīdzīgi konkurences apstākļi Galvenie elementi, kas veido Padomes nostāju par šo plaši apspriesto jautājumu, ir šādi: — “vienlīdzīgu konkurences apstākļu” koncepciju piemērot tikai atzaram “MEDIA”; — atzīt, ka ir jāņem vērā valstu atšķirības audiovizuālā satura veidošanā un izplatīšanā, piekļuve šādam saturam un tendences saistībā ar tā patēriņu, un jo īpaši – to valodu un ģeogrāfiskās īpatnības; — mērķis atbalstīt Eiropas talantus neatkarīgi no to atrašanās vietas, lai tie darbotos pāri robežām un starptautiskā mērogā; — atspoguļot “vienlīdzīgu konkurences apstākļu” koncepciju divos rādītājos (kas aptver svarīgus Programmas elementus un tiek izmantoti tās snieguma novērtēšanai).
20.

Komisijas priekšlikumā programmas LIFE darbības laiks bija neierobežots. Lai nodrošinātu, ka Komisija nākamās DFS ietvaros nāk klajā ar jaunu priekšlikumu vides un klimata pasākumu finansēšanas programmai, tādējādi ļaujot likumdevējiem kopā ar Komisiju pārskatīt mērķus un prioritātes, Padomes nostājā ir precizēts, ka programma LIFE ir izveidota DFS laikposmam no 2021. līdz 2027. gadam. Programmas LIFE ilgums ir saskaņots ar DFS ilgumu. Lai nodrošinātu netraucētu pāreju no iepriekšējās programmas LIFE (2014.–2020. gads) uz jauno programmu LIFE un lai saskaņotu programmas LIFE sākšanu ar DFS sākšanu, ir paredzēta piemērošana ar atpakaļejošu spēku. Tādējādi programmu LIFE piemēro no 2021. gada 1. janvāra.
12.

Tālāk ir uzskaitītas dažas no galvenajām Padomes ieviestajām izmaiņām pēc būtības. a) Ekspertu žūrija (6. pants) Padome savā pirmā lasījuma nostājā ļāva dalībvalstīm, kam ir tiesības konkrētā gadā rīkot pasākumu atbilstīgi lēmumam pievienotajam kalendāram, iecelt ne vairāk kā divus ekspertus žūrijā, kas ir atbildīga par atlases un uzraudzības procedūru. Tādējādi žūrijā būs 10 eksperti, ko iecels Savienības iestādes un struktūras (Eiropas Parlaments, Komisija, Padome un Reģionu komiteja), kā to ierosināja Komisija, un ne vairāk kā divi eksperti, ko iecels dalībvalsts, kuras pilsētu žūrija atlasa vai uzrauga. Valstu eksperti nodrošina, ka žūrijai ir pieejama vietēja mēroga zinātība un zināšanas. Turklāt ar pirmā lasījuma nostāju noteikumi par interešu konfliktu tiek padarīti stingrāki – jebkuram ekspertam, kam ir interešu konflikts ar konkrētu kandidātpilsētu, ir jāizstājas no žūrijas (8. punkts). b) Izvirzīšana (11. pants) Ar pirmā lasījuma nostāju izvirzīšanas pilnvaras tiek piešķirtas dalībvalstij, kam ir tiesības rīkot pasākumu konkrētajā gadā. Tā ir izmaiņa Komisijas priekšlikumā, kur bija ierosināts izvirzīšanas pilnvaras piešķirt Komisijai, kā arī pašlaik spēkā esošajos noteikumos Lēmumā Nr.1622/2006/EK, saskaņā ar kuru Padome ir iestāde, kas veic izvirzīšanu. Tomēr Komisija būs atbildīga par to, lai izvirzītu pilsētas no kandidātvalstīm un potenciālām kandidātvalstīm, tā kā atvērto konkursu, kura ietvaros šīs valstis tiks izraudzītas, pilnībā pārvalda Komisija bez attiecīgo valstu iesaistīšanās. Divu mēnešu laikā, kopš attiecīgā dalībvalsts ir izvirzījusi pilsētu, Komisija pilsētas nosaukumu publicēs Eiropas Savienības Oficiālajā Vēstnesī. c) Izņēmuma pasākumi Eiropas kultūras galvaspilsētām 2020. gadā (7. panta 2. punkta otrā daļa, 8. panta 1. punkta otrā daļa, 11. panta 1. punkta otrā daļa) Likumdošanas procedūru aizkavēšanās dēļ Padome savā pirmā lasījuma nostājā ir ieviesusi vairākus izņēmuma pasākumus, ar ko 2020. gada Eiropas kultūras galvaspilsētām sniedz vairāk laika. Tika pagarināti termiņi svarīgiem atlases procedūras posmiem, jo īpaši attiecībā uz pieteikumu iesniegšanas uzaicinājuma publicēšanu dalībvalstīs (7. panta 2. punkts), žūrijas sasaukšanu priekšatlases sanāksmei (8. panta 1. punkts) un attiecībā uz izvirzīšanu (11. panta 1. punkts). d) Uz gadu tiek atlikts konkurss kandidātvalstīm un potenciālajām kandidātvalstīm (pielikums) Pirmā lasījuma nostājā Padome uz gadu (no 2020. gada līdz 2021. gadam) atcēla iespēju kandidātvalstīm un potenciālajām kandidātvalstīm piedalīties konkursā. Tādējādi šīm valstīm ir pietiekami daudz laika parakstīt saprašanās memorandu, kas ir vajadzīgs, lai piedalītos programmā “Radošā Eiropa”, no kuras rīcība “Eiropas kultūras galvaspilsēta” saņem atbalstu.
(11)

Ņemot vērā to, ka šīs direktīvas mērķus — proti, ieviest un īstenot piemērotus pasākumus jūras transporta politikas jomā — nevar pietiekami labi sasniegt atsevišķās dalībvalstīs, un to, ka to mēroga un iedarbības dēļ šos mērķus var labāk sasniegt Kopienas līmenī, Kopiena var pieņemt pasākumus saskaņā ar Līguma 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā direktīvā ir paredz vienīgi tos pasākumus, kas ir vajadzīgi šo mērķu sasniegšanai,
(9)

Ņemot vērā to, ka atlikušie TEN-T ieguldījumi prioritāros projektos ir lēsti aptuveni EUR 250 miljardi un ka Eiropas finanšu atsauces summa transportam EUR 8 013 miljonu apjomā laikposmā no 2007. gada līdz 2013. gadam ir tikai niecīga daļa no budžeta, kas vajadzīgs prioritāro projektu pabeigšanai, Komisijai — izmantojot Eiropas koordinatoru palīdzību, ja tādi ir iecelti, — būtu jāveic pasākumi, lai atbalstītu un koordinētu dalībvalstu centienus plānoto TEN-T finansēt un pabeigt saskaņā ar noteikto grafiku. Komisijai būtu jāīsteno noteikumi par Eiropas koordinatoriem, kas minēti Lēmumā Nr. 1692/96/EK. Tāpat tai kopā ar dalībvalstīm būtu jāizpēta un jācenšas atrisināt ilgtermiņa finanšu problēmu saistībā ar visa TEN-T izveidi un darbību, paturot prātā to, ka izveides periods aptver vismaz divus septiņu gadu budžeta periodus un ka jaunās infrastruktūras paredzētais ekspluatācijas ilgums ir vismaz viens gadsimts.